3895 
3900 
3905 
3910 
3915 
3920 
3925 
3930 
3935 
La Vie de saint Quentin par Huon le Roi de Cambrai 57 
Cascun jor molt saintimement 
Et honoroit molt hautement. 
A Im. autelx cantoient prestre, 
Cascun jor molt i ot bel estre. 
Un petit après la complie, 
Quant la croute fu oscurcie, 
Entra uns leres la dedens 
Et saisi tous les garnimens 
Dont on servoit nostre signor: 
N’ ot casure ne atour 
Ne calice k’il ne presist; 
Riche fardel cil leres fist. 
Retorner s’en quida arriere 
U par fencstre u par verriere 
U par l'issue d'aucun huis, 
S'atendi tant ke il fu nuis. 
Par le moustier ala trachant 
Et les entrees espiant, 
C'onques ni pot li lere avoir 
En lui ne force ne pooir 
Que il desserast les entrees, 
Si les àust bien desserees 
Uns autres hom sans calengier. 
Mais ce li sanloit c’un clocier 
Li éust on sor le col mis, 
Si fu pensans et esmaris, | 
Que il ne set quel part vertir 
Ne del moustier ne puet issir, 
Que k’il aloit ensi cercant. 
Es vous .1. clerc venu a tant 
Ki marliers de l'eglise estoit. 
Quant il aler et venir voit 
Celui contreval le moustier 
Ki la dedens n'avoit mestier, 
Cele part est molt tost venus, 
Et h leres s'est arestus. 
Li clers l'a percéu cargié 
Et de dras gros et soufascié. 
Araisnié l'a isnelement. 
„Di moi“, fait il, „tost erramment 
Ki t'amena en cest moustier. 
De coii éus tu mestier? 
K’en portes tu desous tes dras?" 
Cil- lait caoir aval les dras. 
BR. 322-6] 
3940 
3945 
3950 
3960 
3965 
3970 
„Sire“, fait il, „aies merchi 
De cest caitif ke veez ci. 
Ma confession vos dirai, 
Ja de rien ne vos mentirai. 
Chaiens entrai en larecın. 
Reubé avoie: saint Quentin 
Les dras ai pris et le calice, 
De coi li sains a fait justice. 
Pris sui provés, a vos me rene: 
Faites de moi vostre talent. 
Il me doit bien mesavenir 
Quant reuber voil le bon martyr. 
Quant del moustier issir quidoie 
Et les issues aprochoie, 
Vis m’ert ke on me rasacast 
A. grans cordes et retornast 
Et ke deseur mon col éusse 
Une grant tour dont cargiés fusse. 
La verité vos ai contee 
Por le martyr ki tormentee 
Ot sa char por nostre signor. 
Aiés merchi del pecheour, 
Por Deu, s'il vos vient a talent, 
Et je vos creanc loiaument 
Sor le martyr saintime et vrai 
Que ja mais leres ne serai*. 
Li clers a la miracle oie, 
Ki molt estoit de bone vie. 
Il ne le volt por pitié faire 
Celui ocire ne desfaire. 
Fors del moustier aler l'en fist. 
Le miracle conta et dist 
Au pule, bien en fu créus, 
Car preudom ert et conëus. 
Nos poons bien savoir et croire 
Que lasus en la sainte gloire 
Nostre sires a grant pooir, 
Quant ca aval puet on veoir 
Tante miracle apertement 
Que Dex a fait por lui sovent. 
Grigoires, li vesques de Tours, 
Ki molt vesqui et ans et jors 
persolventibus, per fenestram furtim in cryptam quae ad vestigia ejusdem martyris decorata nitet, intravit; 
ubi tota nocte cursum et occursum agens, aditum exeundi penitus nequivit invenire. Quem custos post galli 
cantum reperiens, interrogavit quid ibidem agere vellet; ille autem, sciens se divinitus retentum, confessus 
est quia furtim intraverit. 
